
R A P O R T

asupra proiectului de Lege privind aprobarea Ordonanţei Guvernului nr.63/2006 pentru modificarea şi completarea Legii nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate

1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită, în vederea examinării şi întocmirii raportului, cu proiectul de Lege privind aprobarea Ordonanţei Guvernului nr.63/2006 pentru modificarea şi completarea Legii nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, trimis cu adresa nr. PL.x 866 din 13 noiembrie 2006.

La întocmirea prezentului raport Comisia a avut în vedere avizele:

· Consiliului Legislativ (nr.1167/30.08.2006 - favorabil)

· Comisiei pentru politică externă (nr.PL.X 866/22.11.2006 - favorabil)

· Comisiei pentru buget, finanţe şi bănci (nr.745/27.11.2006 - favorabil)

· Comisiei juridice, de disciplină şi imunităţi (nr.31/1359/29.11.2006 - favorabil).
Proiectul de lege are ca obiect de reglementare modificarea şi completarea Legii nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate.
Comisia propune Plenului Camerei Deputaţilor aprobarea proiectului de lege pentru corelarea dispoziţiilor Legii nr.495/2004 cu prevederile altor acte normative incidente apărute ulterior intrării ei în vigoare.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului a participat, în conformitate cu prevederile art.55 din Regulamentul Camerei Deputaţilor, republicat, d-l Sorin Moise – director în cadrul Ministerului Afacerilor Externe.
4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 9 noiembrie 2006.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterii în şedinţa din 6 decembrie 2006, Comisia propune admiterea cu modificări a proiectului de lege, după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii

Lege privind aprobarea Ordonanţei Guvernului nr.63/2006 pentru modificarea şi completarea Legii nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate

	Nemodificat 
	

	2
	
	Articol unic.- Se aprobă Ordonanţa Guvernului nr.63 din 30 august 2006 pentru modificarea şi completarea Legii nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, adoptată în temeiul art.1 pct.VI.15 din Legea nr.288/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.747 din 1 septembrie 2006.


	Se propune reformularea textului după cum urmează:

„Articol unic.- Se aprobă Ordonanţa Guvernului nr.63 din 30 august 2006 pentru modificarea şi completarea Legii nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, adoptată în temeiul art.1 pct.VI.15 din Legea nr.288/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.747 din 1 septembrie 2006, cu următoarele modificări şi completări:”


	Pentru respectarea normelor de tehnică legislativă, ca urmare a modificărilor şi completărilor propuse în prezentul raport.



	3
	Titlul ordonanţei

Ordonanţă pentru modificarea şi completarea Legii nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate


	Nemodificat 
	Nemodificat 
	

	4
	Art.I. - Legea nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, publicată în Monitorul Oficial al României, Partea I, nr.1.136 din 1 decembrie 2004, cu modificările şi completările ulterioare, se modifică şi se completează după cum urmează:


	Nemodificat 
	Nemodificat 
	

	5
	1. La articolul 5 alineatul (1), litera l) va avea următorul cuprins: 
"l) o indemnizaţie lunară în lei pentru fiecare copil aflat în întreţinere în ţară, până la împlinirea vârstei de 18 ani sau până la terminarea cursurilor anului şcolar în care copilul împlineşte 18 ani;". 


	Nemodificat 

	Se propune introducerea în Legea de aprobare a unui text nou, ca pct.1, cu următorul cuprins:

“1. La articolul I punctul 1, litera l)  a alineatului (1) al articolului 5, se modifică şi va avea următorul cuprins: 
"l) o indemnizaţie lunară în lei pentru fiecare copil aflat în întreţinere în ţară, până la împlinirea vârstei de 18 ani sau până la terminarea studiilor liceale sau universitare, dar nu mai târziu de împlinirea vârstei de 26 de ani;”

Autori: d-na deputat Monica Ştirbu, 
d-l deputat Dan Motreanu şi Comisia pentru muncă şi protecţie socială  


	Pentru respectarea normelor de tehnică legislativă.
Pentru corelare cu art.37 lit.f) şi reducerea cheltuielilor prin efectuarea studiilor în ţară.

	6
	2. Alineatul (2) al articolului 5 va avea următorul cuprins: 
"(2) În sensul prezentei legi, sunt consideraţi membri de familie aflaţi în întreţinere permanentă la misiune în străinătate soţia/soţul şi copiii minori care însoţesc personalul trimis în misiune permanentă cu durată mai mare de un an la misiunile diplomatice, oficiile consulare şi institutele culturale." 


	Nemodificat 
	Nemodificat 
	

	7
	3. La articolul 22, litera c) va avea următorul cuprins: 
"c) decesul soţului/soţiei sau al unei rude ori afin până la gradul al III-lea sau a soţului/soţiei acestuia, inclusiv - 3 zile lucrătoare;". 


	Nemodificat 
	Nemodificat 
	

	8
	4. La articolul 22, după litera c) se introduce o nouă literă, litera d), cu următorul cuprins: 
"d) controlul medical anual - o zi lucrătoare." 


	Nemodificat 
	Se propune introducerea în Legea de aprobare a unui text nou, ca pct.2, cu următorul cuprins:

„2. La articolul I punctul 4, litera d) a articolului 22 se modifică şi va avea următorul cuprins: 
„d) controlul medical anual – 3 zile lucrătoare.”

Autori: d-na deputat Monica Ştirbu şi d-l deputat Dan Motreanu

	Din punct de vedere tehnic, pentru un control medical anual este insuficientă o zi.

	9
	5. Alineatul (2) al articolului 25 va avea următorul cuprins: 
"(2) Locurile de muncă cu condiţii deosebite - grele, vătămătoare sau periculoase -, categoriile de persoane şi condiţiile de acordare a sporului se stabilesc prin ordin al ministrului afacerilor externe, pe baza buletinelor de determinare emise în condiţiile legii de autorităţile abilitate în acest sens." 


	Nemodificat 
	Nemodificat 
	

	10
	6. Alineatul (2) al articolului 29 va avea următorul cuprins: 
"(2) Persoanele detaşate în Ministerul Afacerilor Externe, care dobândesc calitatea de membru al Corpului diplomatic şi consular al României, pe perioada detaşării vor fi salarizate în condiţiile prezentei legi, cu excepţia categoriilor de personal care, potrivit legilor speciale, beneficiază de drepturi salariale mai avantajoase." 


	Nemodificat 
	Nemodificat 
	

	11
	7. La articolul 37, litera f) va avea următorul cuprins: 
"f) o indemnizaţie lunară în valută pentru plata taxei de şcolarizare pentru fiecare copil până la vârsta de 25 de ani, care urmează studii elementare, gimnaziale, liceale sau universitare în ţara unde părintele îşi desfăşoară activitatea, în situaţia în care sistemul de învăţământ de stat din ţara respectivă nu oferă în localitatea de reşedinţă instruire în domeniul ales, precum şi în situaţiile în care unităţile de învăţământ de stat percep taxe de şcolarizare. Această indemnizaţie se acordă cu condiţia promovării anului de studii precedent sau a examenelor din anul respectiv, pe bază de documente justificative, lunar, trimestrial sau anual, şi nu poate depăşi 500 euro lunar;". 


	Nemodificat 
	Se propune introducerea în Legea de aprobare a unui text nou, ca pct.3, cu următorul cuprins:

“3. La articolul I punctul 7, litera f)  a articolului 37, se modifică şi va avea următorul cuprins: 
"f) o indemnizaţie lunară în valută pentru plata taxei de şcolarizare pentru fiecare copil până la vârsta de 26 de ani, care urmează studii elementare, gimnaziale, liceale sau universitare în ţara unde părintele îşi desfăşoară activitatea, în situaţia în care sistemul de învăţământ de stat din ţara respectivă nu oferă în localitatea de reşedinţă instruire în domeniul ales, precum şi în situaţiile în care unităţile de învăţământ de stat percep taxe de şcolarizare. Această indemnizaţie se acordă cu condiţia promovării anului de studii precedent sau a examenelor din anul respectiv, pe bază de documente justificative, lunar, trimestrial sau anual, şi nu poate depăşi 500 euro lunar;". 

Autori: d-na deputat Monica Ştirbu şi Comisia pentru muncă şi protecţie socială  


	Pentru corelare cu prevederile art.5.

	12
	8. Alineatele (1) şi (3) ale articolului 38 vor avea următorul cuprins: 
"Art. 38. - (1) Unităţile trimiţătoare pot să aprobe ca misiunile diplomatice, oficiile consulare şi institutele culturale româneşti din străinătate să utilizeze, fără afectarea schemei de personal aprobate activităţii de bază şi a fondului de salarii al ministerului, persoane fizice, cetăţeni români sau străini, de pe plan local ori persoane nesalariate din cadrul acestor reprezentanţe, cu respectarea legislaţiei din ţara respectivă. Sumele acordate pentru activitatea prestată se stabilesc în raport cu nivelul studiilor, cu munca depusă şi cu timpul efectiv lucrat, fără a depăşi, la nivelul unei luni, salariul minim prevăzut pentru misiunea respectivă, în cazul îndeplinirii unor atribuţii pentru funcţii de ordin administrativ, sau nivelul salariului minim al funcţiei diplomatice, după caz.

........................................................... 


(3) În situaţia în care personalul încadrat la misiuni îndeplineşte, în afara orelor de program, pe o durată mai mare de 30 de zile consecutive, şi atribuţii care revin unor posturi vacante din schema reprezentanţei respective sau a altei reprezentanţe din ţara de reşedinţă, cu aprobarea conducerii unităţii trimiţătoare, acesta beneficiază de o indemnizaţie reprezentând 25% din salariul în valută al funcţiei pe care este încadrat." 


	Nemodificat 
	Se propune introducerea în Legea de aprobare a unui text nou, ca pct.4, cu următorul cuprins:

„4. La articolul I punctul 8, alineatul (1) al articolului 38 se modifică şi va avea următorul cuprins: 
„Art.38. - (1) Unităţile trimiţătoare pot să aprobe ca misiunile diplomatice, oficiile consulare şi institutele culturale româneşti din străinătate să utilizeze, fără afectarea schemei de personal aprobate activităţii de bază şi a fondului de salarii al ministerului, persoane fizice, cetăţeni români sau străini, de pe plan local ori persoane nesalariate din cadrul acestor reprezentanţe, cu respectarea legislaţiei din ţara respectivă. Sumele acordate pentru activitatea prestată se stabilesc în raport cu nivelul studiilor, cu munca depusă şi cu timpul efectiv lucrat şi se plătesc potrivit prevederilor anexei nr.4, conform echivalării stabilite prin ordin al ministrului afacerilor externe.”

Autori: d-na deputat Monica Ştirbu şi d-l deputat Dan Motreanu


Alin.(3) nemodificat


	Pentru respectarea normelor de tehnică legislativă.
Persoanele care efectuează aceeaşi muncă, au acelaşi nivel de studii şi timp efectiv de muncă, trebuie să fie remunerate la acelaşi nivel. De aceea, o astfel de limitare artificială, prevăzută în textul iniţial, duce la lipsa atractivităţii muncii în cadrul reprezentanţelor diplomatice şi face ca articolul să nu fie aplicabil şi să nu faciliteze creşterea gradului de soluţionare a cererilor adresate de către cetăţeni.

	13
	9. Articolul 40 se abrogă. 

	Nemodificat 
	Nemodificat 
	

	14
	__
	__
	Se propune introducerea în Legea de aprobare a unui text nou, ca pct.5, cu următorul cuprins:

„5. La articolul I, după punctul 9 se introduce un punct nou, 91, cu următorul cuprins:

91. La articolul 41 alineatul (1), litera b) se modifică şi va avea următorul cuprins:

b) o indemnizaţie lunară la nivelul alocaţiei de stat pentru copii, impozabilă, pentru fiecare copil aflat în întreţinere în ţară, până la împlinirea vârstei de 18 ani sau până la terminarea studiilor liceale sau universitare, dar nu mai târziu de împlinirea vârstei de 26 de ani.

       Indemnizaţia nu se acordă pentru copiii care repetă anul şcolar, cu excepţia cazurilor în care repetenţia este cauzată de motive de sănătate, dovedite cu certificat medical;”
Autor: Comisia pentru muncă şi protecţie socială 


	Pentru respectarea normelor de tehnică legislativă.

Pentru corelarea textului şi reducerea cheltuielilor prin efectuarea studiilor în ţară.

	15
	10. Alineatul (1) al articolului 49 va avea următorul cuprins: 
"Art. 49. - (1) Pe perioada în care îşi desfăşoară activitatea la misiunile diplomatice, oficiile consulare şi institutele culturale, personalul trimis în misiune permanentă în străinătate şi membrii de familie care îl însoţesc beneficiază de asistenţă medicală, pe bază de asigurare obligatorie, suportată de unitatea trimiţătoare." 


	
	
	

	16
	11. După alineatul (1) al articolului 49 se introduce un nou alineat, alineatul (11), cu următorul cuprins: 
"(11) Cuantumul şi condiţiile asigurării obligatorii, precum şi ale decontării cheltuielilor medicale se stabilesc prin ordin al conducătorului instituţiei trimiţătoare, cu încadrarea în alocaţiile bugetare aprobate cu această destinaţie instituţiilor trimiţătoare." 


	Nemodificat 
	Nemodificat 
	

	17
	12. La articolul 50 alineatul (1), literele c) şi f) vor avea următorul cuprins: 
"c) pentru efectuarea în ţară a concediului de odihnă pe anul calendaristic respectiv, cu excepţia anilor în care are loc plecarea şi, respectiv, revenirea definitivă de la post, corelat şi cu prevederile art.43 alin.(4). În situaţia efectuării fracţionate a concediului de odihnă, în condiţiile art.43 alin.(3), cheltuielile se suportă cu ocazia efectuării fracţiunii celei mai mari;
............................................................ 

f) în cazuri de forţă majoră sau în orice alte cazuri temeinic motivate care nu au putut fi prevăzute, cu aprobarea conducătorului instituţiei trimiţătoare." 


	Nemodificat 


	Nemodificat 
	

	18
	13. După alineatul (2) al articolului 61 se introduce un nou alineat, alineatul (3), cu următorul cuprins: 
"(3) În cazul în care angajatul are şi cetăţenia statului de reşedinţă şi legislaţia locală din acest stat este aplicabilă raporturilor de muncă, unităţile trimiţătoare suportă integral contribuţiile prevăzute de legea locală în sarcina angajatorului, calculate în raport cu drepturile salariale, şi acordă, după caz, drepturile obligatorii cuvenite angajaţilor, potrivit legislaţiei locale." 


	Nemodificat 
	Nemodificat 
	

	19
	Art. II. - Prezenta ordonanţă intră în vigoare la 3 zile de la data publicării în Monitorul Oficial al României, Partea I. 


	Nemodificat 
	Nemodificat 
	


PREŞEDINTE,





SECRETAR,


Stelian DUŢU





Karoly KEREKES
Întocmit, 

Expert Elena MESAROŞ

